Diari Oficial de la Generalitat Valenciana


Sumari del DOGV 6109, del 24-09-2009 (2009/10512)

RESOLUCIÓ d'1 de setembre de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública de la línia elèctrica denominada: Tancament amb LASMT des de CTD-PIC-B8 al D/C Molinar-Caramanchel, en LAM-Caramanchel, al terme municipal d'Alcoi (Alacant). ATLINE/2009/52/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6109

Data del DOGV
:   24-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10086


Data del document
:   01-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'1 de setembre de 2009, del Servici Territorial d'Energia d'Alacant, per la qual s'atorga l'autorització administrativa, l'aprovació del projecte d'execució i el reconeixement, en concret, d'utilitat pública de la línia elèctrica denominada: Tancament amb LASMT des de CTD-PIC-B8 al D/C Molinar-Caramanchel, en LAM-Caramanchel, al terme municipal d'Alcoi (Alacant). ATLINE/2009/52/03. [2009/10677]  
Per resolució d'este Servici Territorial d'Energia, de 2 d'abril de 2009, es va sotmetre a informació pública conjunta la sol·licitud d'autorització administrativa, l'aprovació del projecte d'execució, el reconeixement, en concret, d'utilitat pública i la relació concreta i individualitzada de béns i drets afectats per la referida línia elèctrica, després de la petició prèvia, a l'empara del que preveu l'article 5 del Reglament d'Expropiació Forçosa, per part de l'entitat beneficiària Iberdrola Distribución Eléctrica, SAU, i es publiquen els anuncis en el Diari Oficial de la Comunitat Valenciana amb data 13 de maig de 2009, en el Butlletí Oficial de la Província d'Alacant amb data 13 de maig de 2009 i en el diari El Mundo amb data 18 de maig de 2009, així com en el tauler d'anuncis de l'Ajuntament d'Alcoi.  
Durant el període d'informació pública, s'han remés separates del projecte a l'Ajuntament d'Alcoi i a la Confederació Hidrogràfica del Xúquer, i no s'han presentat al·legacions per part dels particulars.  
Vist, que el projecte presenta un traçat plenament concretat, disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.  
Atés que han sigut efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i que el projecte té una definició i una concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen, principalment, a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estos, este servici territorial ha resolt:  
Primer  
Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: municipi d'Alcoi.  
Número d'expedient: ATLINE/2009/52/03.  
Característiques principals:  
Tensió: 20 kV.  
Longitud: tram de línia total de 135 m (tram subterrani 70 m i aeri 61 aproximadament).  
Conductors: tram subterrani tipus HEPRZ-1 i tram aeri LA 100.  
Aïllament: mescla a base d'etilé propilé alt mòdul HERP.  
Origen i final: s'inicia en connexió de suport existent (tipus 14 C-tipus D (que se substituïx) de la LAMT 20 kV D/C Molinar Caramanchel i conclou el tram aeri en el suport final de línia que s'ha d'instal·lar amb la LSMT projectada per mitjà de EAS i la línia subterrània en el CTD Pic 8 (línia cel·la MT).  
Segon  
Aprovar el projecte d'execució de la instal·lació elèctrica i s'establixen, en qualsevol cas, les prescripcions següents:  
1. En tot moment s'haurà de complir tot allò que s'establix en el Reial Decret 1955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen per la present resolució s'hauran de realitzar d'acord amb el projecte i la resta de documentació tècnica presentada amb les variacions que, si és el cas, se sol·liciten i s'autoritzen.  
4. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.  
5. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i alçament de l'acta de posada en servici de les instal·lacions, sense este requisit no podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª, 46240 València) en el termini d'un mes, comptador des de l'endemà de la notificació de la present, de conformitat amb el que preveuen els articles 114 i 115 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Alacant, 1 de setembre de 2009.- El cap del Servici Territorial d'Energia: Miguel García Mengual.  
RELACIÓ CONCRETA I INDIVIDUALITZADA DE BÉNS I DRETS AFECTATS DEL PROJECTE: Tancament amb LASMT des de CTD-PIC-B8 al D/C Molinar-Caramanchel, en LAM-Caramanchel, al terme municipal d'Alcoi (Alacant).  
  
\* \* \* \* \*  
RELACIÓN CONCRETA E INDIVIDUALIZADA DE BIENES Y DERECHOS AFECTADOS DEL PROYECTO: «Cierre con LASMT desde CTD-PIC-B8 al D/C Molinar-Caramanchel, en LAM-Caramanchel, en término municipal de Alcoy (Alicante)».  
